เรื่องร้องเรียน: รปภ ที่มีหน้าที่ดูแลรักษาความความเป็นระเบียบเรียบร้อยบริเวณลาดจอดรถกทม. สูบบุหรี่ในที่ห้ามสูบบุหรี่ และสูบในขณะเวลาปฏิบัติหน้าที่ ซึ่งพบเห็นการกระทำดังกล่าวเป็นประจำ
การดำเนินการของเจ้าหน้าที่: สำนักงานเลขานุการปลัดกรุงเทพมหานครขอเรียนชี้แจ้งเบื้องต้น จากการตรวจสอบแล้ว พบว่าเจ้าหน้าที่รักษาความปลอดภัยรายดังกล่าวได้มีการสูบบุหรี่ในพื้นที่ลานจอดรถจริง ทั้งนี้ สำนักงานเลขานุการปลัดกรุงเทพมหานครได้เชิญตัวเจ้าหน้าที่รายดังกล่าว เข้ามาตักเตือน และกำชับเจ้าหน้าที่รักษาความปลอดภัยทุกนายในประเด็นดังกล่าว  ซึ่งเจ้าหน้าที่รักษาความปลอดภัยเป็นผู้รักษากฎระเบียบ แต่กลับเป็นผู้กระทำผิดเสียเอง ทำให้เกิดภาพลักษณ์ไม่ดีต่อกรุงเทพมหานคร และจะไม่ให้เกิดกรณีเช่นนี้อีก   ขออภัยมา ณ โอกาสนี้ 🙏
ความเห็นของผู้แจ้ง: อยากเห็นลานจอดรถที่เป็นพื้นที่สาธารณะที่ทุกคนสามารถมาใช้ประโยชน์ร่วมกันได้อย่างมีความสุขค่ะ ไม่ใช่แค่กลุ่มคนกลุ่มใดกลุ่มนึงที่ยึดใช้พื้นที่ส่วนรวมเหมือนเป็นที่ส่วนตน ทั้งยังมีการสูบบุหรี่เป็นปกติเหมือนไม่ใช่เรื่องที่ผิด ทั้งที่การสูบบุหรี่ในสถานที่ราชการ หรือที่สาธารณะมีความผิดตาม พ.ร.บ. ควบคุมผลิตภัณฑ์ยาสูบ พ.ศ. 2560 (https://ddc.moph.go.th/uploads/publish/932420191120044709.pdf) แต่ไม่เคยเห็น กทม กวดขันอย่างจริงจัง บวกกับผู้ที่มีหน้าที่ดูแลเรื่องดังกล่าวก็กลับกระทำความผิดเสียเอง
พื้นที่: แขวงเสาชิงช้า เขตพระนคร กรุงเทพมหานคร